open-index/open-wikipedia-markdown huggingface dataset:
איירין בייקר

**אדית איירין ביילי בייקר** (באנגלית: **Edith Irene Bailey Baker**; 17 בנובמבר 1901 – 2 באפריל 1994) הייתה פוליטיקאית אמריקאית וחברת בית הנבחרים של ארצות הברית מטנסי. היא הייתה אלמנתו של הווארד בייקר האב ואמו החורגת של הווארד בייקר הבן.

## ביוגרפיה
בייקר נולדה בסביירוויל, טנסי, ב-17 בנובמבר 1901, ולמדה בבתי ספר ציבוריים בסביירוויל ובמריוויל. בייקר כיהנה כסגנית פקיד בית המשפט המחוזי של מחוז סווייר בין השנים 1918 עד 1922 וכסגנית פקיד בית המשפט ומנהל בית המשפט למשפטים בין השנים 1922 עד 1924.

לאחר מותו של בעלה הראשון, בייקר הלכה לעבוד ברשות עמק טנסי (TVA). ב-15 בספטמבר 1935 היא נישאה להווארד בייקר האב, שהיה אלמן עם שני ילדים. בני הזוג גידלו את שני ילדיו של בייקר מנישואיו הראשונים, הווארד ה. בייקר הבן ומרי אליזבת בייקר, וכן בת משלהם, בוורלי איירין בייקר. היא כיהנה בוועדה הרפובליקנית הלאומית מ-1960 עד 1964. 

כשבעלה מת בפתאומיות במהלך כהונתו ב-7 בינואר 1964, בייקר התמודדה כרפובליקנית בבחירות המיוחדות כדי למלא את שארית כהונתו, והביסה את הדמוקרט וילארד יארברו, עיתונאי בנוקסוויל. כמועמדת למושב, היא הבטיחה לכהן רק עד סוף כהונתו ושלא תחפש בחירות נוספות; והיא מילאה את ההבטחה, וכיהנה מ-10 במרץ 1964 עד 3 בינואר 1965.  בזמן כהונתה בקונגרס, היא שירתה בוועדת בית הנבחרים לפעולות ממשלתיות ודגלה בתקציב פדרלי מאוזן. היא גם דגלה באינטרסים של כריית פחם, ב-TVA, בתוכניות הוועדה לאנרגיה אטומית של ארצות הברית באוק רידג', טנסי, והעלאות יוקר המחיה בפנסיות הביטוח הלאומי.  כאחת מעשרת הרפובליקנים מהדרום, היא הצביעה נגד חוק זכויות האזרח. 

לאחר שעזבה את הקונגרס ב-1965, הפכה בייקר למנהלת הרווחה הציבורית בנוקסוויל, טנסי, תפקיד בו כיהנה עד 1971. 

בייקר מתה בלודון, טנסי ב-2 באפריל 1994 (גיל 92 שנים, 136 ימים). היא נקברה בגני הזיכרון של שרווד, בלודון, טנסי. 

## קישורים חיצוניים
*
* 

## הערות שוליים

קטגוריה:אמריקאים ילידי טנסי
קטגוריה:חברות בית הנבחרים של ארצות הברית מטנסי
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:אמריקאיות שנולדו ב-1901
קטגוריה:אמריקאים שנולדו ב-1901
קטגוריה:אמריקאיות שנפטרו ב-1994
קטגוריה:אמריקאים שנפטרו ב-1994
סקיפי

**סקיפי** (באנגלית: **Skippy the Bush Kangaroo**) היא סדרת טלוויזיה אוסטרלית לילדים ששודרה במקור בערוץ 9 האוסטרלי בין השנים 1968 עד 1970 וכללה בסך הכל 91 פרקים. הסדרה נוצרה על ידי ג'ון מקאלום, ליונל "בוב" אוסטין ולי רובינסון.

בעקבות הצלחת הסדרה הופק בשנת 1969 גם עיבוד קולנועי באורך מלא לסדרה בשם "Skippy and The Intruders".

בישראל הסדרה שודרה בטלוויזיה החינוכית הישראלית במהלך שנות ה-80.

## תקציר העלילה
עלילת הסדרה מתרחשת בפארק הלאומי ווראטה הממוקם בניו סאות' ויילס שבאוסטרליה. כוכבת הסדרה היא הקנגורו האפור מזרחי סקיפי אשר נמצאת בבעלותו של סאני האמונד בן ה-9, שאביו, מאט האמונד, משמש כריינג'ר הראשי של הפארק.

סאני מצא במקור את סקיפי לאחר שאמה של סקיפי נהרגה על ידי ציידים. בעוד שבמקור הכוונה הייתה שסקיפי תחזור לטבע לאחר שהיא תהיה מבוגרת מספיק, לאורך השנים נוצר קשר חזק בין סקיפי וסאני ויתר בני משפחת האמונד. סקיפי חכמה בצורה יוצאת דופן והיא מסוגלת להבין את כולם, לפתוח דלתות, לשאת דברים בכיס שלה, לחצות נחלים על בולי עץ צרים, לסכל את מזימותיהם של הנבלים בסדרה, להציל מטיילים שזקוקים לעזרה, לאסוף את הדואר ואפילו להפעיל את מכשיר הרדיו, ועוד. באחד מפרקי הסדרה סקיפי אפילו מנגנת בתופים, ובפרק אחר היא מהמרת על סוס מסוים במרוץ סוסים, וזוכה.

## הדמויות הראשיות
* **מאט האמונד** (אד דוורו) - הריינג'ר הראשי של הפארק הלאומי ווראטה. מאט הוא אביהם של סאני ומארק.
* **סאני האמונד** (גארי פנקהרסט) - בנו הצעיר של מאט אשר שהוא בעליו של סקיפי הקנגורו
* **מארק האמונד** (קן ג'יימס) - בנו הבכור של מאט.
* **ג'רי קינג** (טוני בונר) - ריינג'ר בפארק וטייס מסוק (משתתף בפרקים 1–78).
* **קלריסה "קלנסי" מריק** (ליזה גודארד) - בתו המתבגרת של ריינג'ר המוצב בחלק אחר של הפארק. כאשר אביה מוצב במקום זאת בפארק אחר בצפון ניו סאות' ויילס, מאט מזמין את קלנסי להתארח אצל משפחת האמונד על מנת שתוכל להמשיך להתמקד בלימודי המוזיקה שלה. היא עוזבת את הסדרה לבסוף לאחר שהדמות שלה זכתה במלגה ללימודי מוזיקה בלונדון. (משתתפת בפרקים 9–75).
* **סר אדריאן גילספי** (ג'ון וורוויק) -ראש מועצת הפארקים הלאומיים של ניו סאות' ויילס.
* **אנה שטיינר** (אלקה ניידהרד) - רופאה גרמנייה.
* **הסמל ברנרד גיליס** (מורגן בריין)
* את **סקיפי** גילמו לכל הפחות תשעה קנגורואים שונים.

## סדרות ספין-אוף
* **The Adventures of Skippy** - סדרת אנימציה ששודרה במקור ב-1992 בה סאני האמונד הוא אדם בוגר והריינג'ר הראשי בפארק עם חיות בר ואשר לו יש חיית מחמד בשם סקיפי.
* **Skippy: Adventures in Bushtown** סדרת אנימציה ששודרה במקור ב-1998. בסדרה זו הדמות של סקיפי היא של קנגורו זכר אנתרופומורפי שעובד כריינג'ר פארק.

## קישורים חיצוניים

## הערות שוליים

קטגוריה:סדרות טלוויזיה אוסטרליות לילדים
קטגוריה:תוכניות טלוויזיה שעלו לשידור בשנות ה-1960
קטגוריה:הטלוויזיה החינוכית הישראלית - תוכניות רכש
מדיסון מארש

**מדיסון מארש** (באנגלית: **Madison Isabella Marsh**; נולדה ב-2 באוגוסט 2001) היא קצינה בדרגת סגן משנה בחיל האוויר של ארצות הברית, ודוגמנית שהוכתרה כמיס קולורדו לשנת 2023 וכמיס אמריקה לשנת 2024.

## ביוגרפיה
מארש נולדה בפורט סמית', ארקנסו. אביה הוא רופא ואמה הייתה עורכת דין שנפטרה מסרטן הלבלב כשמארש הייתה בת שבע עשרה. יש לה ארבעה אחים. מות אמה הוביל אותה להיות פעילה בנושא העלאה למודעות ולמניעה של סרטן הלבלב. בשנת 2019 היא הקימה את קרן ויטני מארש על שם אמה, המגייסת כספים לחקר הסרטן.

מארש סיימה את לימודיה בתיכון בעיר הולדתה בשנת 2019. בתקופה זו השתתפה בחוגי העשרה בתחומי החלל והטיס ולקחה שיעורי טיסה. מארש קיבלה את רישיון הטיס שלה בגיל 17. לאחר סיום לימודיה בתיכון היא עברה ללמוד באקדמיה של חיל האוויר בקולורדו ספרינגס ובשנת 2023 סיימה תואר ראשון באסטרופיזיקה וקיבלה דרגת סגן משנה בחיל האוויר של ארצות הברית. לאחר מכן המשיכה מארש ללמוד מדיניות ציבורית במשך סמסטר אחד בבית הספר הרווארד קנדי והתמחתה במחלקה הרפואית של הרווארד.

### תחרויות היופי
בשנת 2023, הוכתרה מארש למיס האקדמיה, שהיא תחרות לנשים שלומדות באקדמיית חיל האוויר של ארצות הברית. בתור מיס אקדמיה, היא הייתה זכאית להשתתף בתחרות מיס קולורדו 2023 שבה זכתה, והפכה למתמודדת הראשונה בתחרות מיס אמריקה שהייתה קצינת צבא בשירות פעיל .
לאחר זכייתה בתחרות מיס קולורדו, נבחרה מארש לייצג את קולורדו בתחרות מיס אמריקה 2024 . היא זכתה גם בתחרות זו והפכה לאישה הרביעית המייצגת את קולורדו שזוכה בתחרות, ולחברה הראשונה בכוחות המזוינים של ארצות הברית שהוכתרה כמנצחת. לאחר זכייתה בתחרות מיס אמריקה החלה לשרת במחלקת יחסי הציבור של חיל האוויר כמקדמת גיוס. במסגרת תפקידה היא משתתפת באירועים ציבורים רבים ברחבי ארצות הברית .

## חיים אישיים
למארש יש חגורה שחורה בטאקוונדו. היא מאורסת, דבר העומד בסתירה מוחלטת לחוקי תחרות היופי של מיס אמריקה האוסרת על המתמודדות והזוכות להיות במערכת יחסים זוגית.

## קישורים חיצוניים

* 
* 
* 
* 
* 

## הערות שוליים

קטגוריה:קצינים וחוגרים בחיל האוויר של ארצות הברית
קטגוריה:זוכות מיס אמריקה
קטגוריה:אמריקאים שנולדו ב-2001
קטגוריה:אמריקאיות שנולדו ב-2001
שמע (לבנון)

**שַׁ֫מַע** (בערבית: **شمع**) הוא כפר בנפת צור, כ-25 ק"מ דרומית מזרחית לצור וכ-99 ק"מ דרומית לביירות. הוא ידוע במיוחד בזכות הטירה ההיסטורית שלו היושבת על גבעה המשקיפה על מישור החוף של צור ונאקורה.

מפקדת הגזרה המערבית של יוניפי"ל, בראשות כוחות הצבא האיטלקי, שוכנת על גבעה הסמוכה לכפר.

## שם הכפר
אדוארד הנרי פאלמר הציע לקשר את שם הכפר לשם העברי שמעון, בהתבסס על הימצאות קבר במקאם בלב הכפר המיוחס על פי המסורת המקומית לשמעון בר יונה, הוא פטרוס ראש שליחיו של ישו, המכונה בערבית שַׁמְע֫וּן א-סָּ֫פָא (شمعون الصفا, בתעתיק מדויק: שמעון אלצפא). לפי אמונת השיעים בלבנון, פטרוס הקדוש היה אב קדמון לאימאם השיעי ה-12 והאחרון, מוחמד אל-מהדי, ואלפי מאמינים פוקדים את המקום מדי שנה.

## היסטוריה
ממוזער|קטע פסיפס בתל ארמת
שרידים שהשתמרו מהתקופה הביזנטית באתר הארכאולוגי "תל ארמת" (تل ارمت) הנמצא כ-2 קילומטרים מערבית לכפר, תומכים במסורת המקומית שהוא שימש כמאוזוליאום במאה הראשונה לספירה והיה מיושב בתקופת השלטון הביזנטי על הלבנט (395–640), כפי שעולה מפסיפס שהתגלה בראש הגבעה (בצילום).

לא ברור מה עלה בגורל ההתיישבויות בשמע לאחר כיבוש האזור על ידי האסלאם, בשנת 640 וכן לא ידוע התאריך המדויק של בניית מקאם שמעון אל-ספא, הערכת המומחים היא שהצריח שמעל המקאם נבנה בסוף המאה ה-11, זמן קצר לפני הגעת הצלבנים.

ממוזער|שלט מידע בכניסה למבצר שמע
בשנת 1116, לאחר מסע הצלב הראשון, בנו הצלבנים **מבצר** מעל האתר הביזנטי על מנת לחסום את הגישה לעיר צור שעדיין הוחזקה בידי המוסלמים. צור נכבשה ב-1124 על ידי הצלבנים בסיוע צי ספינות ונציאניות לאחר מצור שנמשך קרוב לשישה חודשים והוביל לכניעת השליט הסלג'וקי טוגתכין . המבצר, המוכר בשם , היה נחלת כתר ממלכת ירושלים ונודע במקורות מתקופתה כמצודת סקנדליון , ככל הנראה בשל סמיכותו לעיירת החוף איסכנדרונה (اسكندرونة) שבין א-נאקורה לצור. 

לא ברור באיזו מידה נפגע המבצר ברעידת האדמה בסוריה ב-1202, וכן לא ברור מה היה גורלו לאחר נפילת צור ב-1291 בידי  הממלוכים בהנהגת ח'ליל בן קלאוון כשנפתח מסע ההרס השיטתי של ביצורי החוף הצלבניים.
המבצר שופץ במאה ה-18 על ידי אנשי חמולת עלי אל-זע'יר (علي الصغير) המתואלית בתקופה שבה מנהיגם נאסיף א-נסאר (ناصيف النصار)  שלט בג'בל עאמל ממרכזו בתבנין.
המבצר נהרס בחלקו בקיץ 2006, במהלך מלחמת לבנון השנייה.

## קישורים חיצוניים

## הערות שוליים

[ממוזער|370px|מרכז|מבצר שמע במבט מצפון-מערב; [רישום בספרו של  מ-1884, שנעשה על פי תצלום, ככל הנראה של פליקס בונפיס]]

קטגוריה:מחוז דרום לבנון: יישובים
קטגוריה:לבנון: אתרים ארכאולוגיים
שירה לוקסנבורג

**שירה לוקסנבורג** (נולדה ב-28 בפברואר 1991) היא עיתונאית, עורכת מוזיקלית, ועורכת דין ישראלית.
מנהלת תחנת הרדיו גלגלצ.

## ביוגרפיה
לוקסנבורג נולדה בתל אביב לאם עולה מברית המועצות ואב יליד הארץ. בשנת 2009 התגייסה לצה"ל ושירתה כעורכת מוזיקה בגלגלצ וגלי צה"ל. לוקסנבורג היא בוגרת תואר ראשון בהצטיינות מהפקולטה למשפטים באוניברסיטת תל אביב.

## קריירה
במהלך שירותה הצבאי כעורכת מוזיקה, מונתה למפקדת תקליטיית גלי צה"ל, וכן הוענק לה אות הצטיינות ממפקד גלי צה"ל. במהלך שירותה ערכה תוכניות רבות, ביניהן "מדינה בדרך", "קולות החיילים", ערכה את המצעדים השבועיים והשנתיים של גלגלצ ושימשה כרזת ישיבת הפלייליסט.

לאחר שחרורה מגלי צה"ל בין השנים 2013-2012, שימשה כעורכת המוזיקה הראשית של ערוץ MTV ישראל.

בשנים 2015-2013 עבדה בתפקידים שונים בתעשיית המוזיקה, ושימשה כמנהלת הפרויקטים של מכללת BPM למוזיקה וכמנהלת המקצועית של תחום עריכת המוזיקה במסלול הרדיו באוניברסיטת אריאל.

בשנת 2016 שבה לגלגלצ כחברת הנהלת התחנה, והקימה וניהלה את מחלקת הדיגיטל של התחנה. במסגרת תפקיד זה הייתה אמונה על אסטרטגיית פיתוח התוכן ברשתות החברתיות, כולל הקמת עמוד האינסטגרם של לגלגלצ, חיבור התוכן הדיגיטלי לשידורי הרדיו, הקמת ערוץ הפודקאסטים של התחנה והשקת 6 תחנות סטרימינג דיגיטליות, הקמת אתר חדש לתחנה ופיתוח תוכני הווידאו של התחנה.

במהלך השנים 2018-2016 שימשה כעורכת כתב העת האקדמי "משפט, חברה ותרבות", והייתה אמונה על עריכת הכרך העוסק בחברה החרדית והמשפט הישראלי. באותן שנים, שימשה כעוזרת מחקר לכלת פרס ישראל, פרופ' נילי כהן, רקטור האוניברסיטה לשעבר, וחתן פרס ישראל ושר המשפטים לשעבר, פרופ' דניאל פרידמן, במחקריהם בתחום דיני החוזים.

בשנת 2018 עם סיום לימודיה, עזבה את תפקידה בהנהלת גלגלצ לאחר שהתקבלה להתמחות בבית המשפט העליון.

בשנת 2020 הוסמכה כעורכת דין על ידי לשכת עורכי הדין, והחלה לשמש כעורכת דין בתחום הליטגציה המסחרית במשרד פישר ושות', שם פיתחה התמחות בתחום התובענות הייצוגיות והנגזרות. בנוסף, שימשה כעוזרת הוראה בפקולטה למשפטים באוניברסיטת תל אביב, בתחום סדר הדין האזרחי.

בשנת 2023 מונתה לשמש כמנהלת הקליניקה לתובענות ייצוגיות באוניברסיטת תל אביב וייצגה את הקליניקה בתיקים תקדימיים בתחום התובענות הייצוגיות. בשנת 2024 מונתה לתפקיד בהנהלת הפקולטה למשפטים באוניברסיטת תל אביב, וכיהנה כמנהלת אסטרטגיה, פיתוח משאבים ושיתופי פעולה.

בנובמבר 2024 נבחרה לתפקיד מנהלת גלגלצ.

## הערות שוליים

קטגוריה:חיילי גלי צה"ל
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות אוניברסיטת תל אביב: משפטים
קטגוריה:ישראליות שנולדו ב-1991
קטגוריה:ישראלים שנולדו ב-1991
האספה הכללית של ניו ג'רזי

**האספה הכללית של ניו ג'רזי** (באנגלית: **New Jersey General Assembly**) היא הבית התחתון של בית המחוקקים של ניו ג'רזי שבארצות הברית.

מאז הבחירות ב-1967, האספה מורכבת מ-80 חברים. שני חברים נבחרים מכל אחד מ-40 מחוזות ניו ג'רזי לכהונה של שנתיים. כל מחוז מייצג בממוצע כ-232,225 (נכון ל-2020), כאשר הסטייה בכל מחוז אינה עולה על 3.21% מעל ומתחת לממוצע זה. תנאי הכהונה הם גיל 21 לפחות, ומגרים במחוז הבחיר לפחות שנה אחת טרם הבחירות, ומגורים במדינת ניו ג'רזי במשך שנתיים. חברות באספה נחשבת למשרה חלקית, ולחברים רבים יש תעסוקה בנוסף לעבודה זו. הבחירות מתקיימות בנובמבר בכל שנה אי-זוגית. אחד מחברי האספה הנוכחיים, גארי שאר, מחזיק בתפקיד נבחר אחר (נשיא מועצת העיר פסאייק), וזאת מכיוון שכיהן עוד לפני האיסור במספר תפקידים נבחרים.

האספה מנוהלת על ידי יושב ראש האספה, הנבחר על ידי חברי הבית. אחרי סגן מושל ניו ג'רזי ונשיא הסנאט של ניו ג'רזי, יושב ראש האספה הוא שלישי בסדר הירושה למשרת מושל ניו ג'רזי. יושב הראש מחליט על לוח הזמנים של האספה, סדר הדיונים, ממנה ראשי ועדות, ובדרך כלל מנהל את סדר היום של האספה. יושב הראש הנוכחי הוא קרייג קופלין מהמפלגה הדמוקרטית.

נכון לנובמבר 2022, למפלגה הדמוקרטית יש רוב של כ-52 נציגים, אל מול 28 נציגי המפלגה הרפובליקנית.

## קישורים חיצוניים
* 

ניו ג'רזי
קטגוריה:ניו ג'רזי
הסנאט של ניו ג'רזי

**הסנאט של ניו ג'רזי** (באנגלית: **New Jersey Senate**) הוא הבית העליון של בית המחוקקים של ניו ג'רזי שבארצות הברית. לפי חוקת ניו ג'רזי מ-1844, הסנאט החליף את המועצה המחוקקת. 40 נציגי הסנאט נבחרים בכ-40 מחוזות חד-נציגיים, שבהם אוכלוסייה ממוצעת של 232,225 תושבים (נכון ל-2020). בכל מחוז יש סנטור אחד ושני חברים באספה הכללית של ניו ג'רזי שהיא הבית התחתון של בית המחוקקים. על מנת להיבחר, על הסנטורים להיות בני 30 לפחות ותושבי ניו ג'רזי לפחות ארבע שנים.

מ-1844 עד 1965 (בהתאם להחלטת בית המשפט העליון של ארצות הברית "ריינולדס נגד סימס" ), כל מחוז היה מחוז בחירות שבחר סנטור אחד. על פי חוקת 1844, תקופת הכהונה הייתה שלוש שנים, שהוארכה לארבע שנים בחוקת 1947. מאז 1968 הסנאט מורכב מ-40 סנאטורים, הנבחרים במחזור 2-4-4 שנים. סנאטורים מכהנים קדנציה של שנתיים בתחילת כל עשור, כאשר שאר העשור מחולק לשתי קדנציות בנות ארבע שנים. מחזור ה-2-4-4 הוקם כדי שהבחירות לסנאט יוכלו לשקף את השינויים שבוצעו בגבולות המחוז על בסיס מפקד האוכלוסין של ארצות הברית בן העשור.

נכון לנובמבר 2024, למפלגה הדמוקרטית יש רוב של כ-25 נציגים בסנאט, אל מול 15 נציגי המפלגה הרפובליקנית.

## ועדות וראשי ועדות
נכון לכהונת 2024–2026 ועדות הסנאט ויושבי הראש שלהן (שכולם מהמפלגה הדמוקרטית):
* תקציב והקצאות - פול סרלו
* מסחר - ניל פו
* ענייני קהילה וערים - טרוי סינגלטון
* צמיחה כלכלית - נילסה קרוז-פרז
* חינוך - וין גופל
* סביבה ואנרגיה - בוב סמית'
* בריאות, שירותי אנוש ואזרחים ותיקים - ג'ו ויטלה
* השכלה גבוהה - ג'וזף קריאן
* מערכת המשפט - בריאן פ. סטאק
* עבודה - ג'וזף לגאנה
* חוק ובטיחות הציבור - לינדה ר. גרינשטיין
* פיקוח חקיקתי - אנדרו צוויקר
* ענייני צבא וחיילים משוחררים - גורדון מ. ג'ונסון
* כללים וסדר - לא מאויש
* ממשלת המדינה, הימורים, תיירות ושימור היסטורי - ג'יימס ביץ'
* תחבורה - פטריק ג'יי דייגן

## קישורים חיצוניים

## הערות שוליים

קטגוריה:ניו ג'רזי
ניו ג'רזי
קראטה קיד: הגדולים מכולם

**קראטה קיד: הגדולים מכולם** (באנגלית: **Karate Kid: Legends**, בתרגום חופשי: **קראטה קיד: אגדות**) הוא סרט אמנויות לחימה אמריקאי שיצא לאקרנים ב-30 במאי 2025. הסרט, אשר מבוים על ידי ג'ונתן אנטוויסל, הוא הסרט השישי בזיכיון סרטי קראטה קיד. בסרט מככבים בין היתר ג'קי צ'אן וראלף מאצ'יו אשר מגלמים את אותם הדמויות שהם גילמו בסרטים הקודמים בזיכיון, וכמו גם בן וואנג בתפקיד הראשי, וג'ושוע ג'קסון, סיידי סטנלי, מינג-נה ון, אראמיס נייט, וויאט אולף.

## תקציר העלילה
עלילת הסרט מתמקדת בנער סיני שעובר לחוף המזרחי של ארצות הברית על מנת ללמוד אמנויות לחימה.

## צוות השחקנים הראשי
* ג'קי צ'אן בתפקיד מר האן
* ראלף מאצ'יו בתפקיד דניאל לארוסו
* בן וואנג בתפקיד לי פונג
* ג'ושוע ג'קסון בתפקיד ויקטור
* שונט רנה וילסון בתפקיד גברת מורגן

בנוסף ישחקו בסרט גם סיידי סטנלי, מינג-נה ון, ארמיס נייט, ויאט אולף, דני מקברייד וג'ניפר-לין כריסטי.

## פיתוח
בעקבות הצלחת סרט הרימייק של קראטה קיד משנת 2010, זמן קצר לאחר יציאתו לאקרנים הוכרז שיופק לו סרט המשך, כאשר באותה העת ג'יידן סמית', טראג'י פ. הנסון וג'קי צ'אן היו אמורים לשחק שוב את אותם התפקידים גם בסרט ההמשך. ברק אייזנר היה אמור להתחיל לביים את סרט ההמשך באפריל 2014. עד לאותו המועד נכתבו שתי טיוטות לתסריט אפשרי לסרט על ידי צמד הכותבים איתן רייף, סיירוס ווריס, וזאק פן. אייזנר בחר לבסוף לנטוש את הפרויקט שלושה חודשים לאחר מכן. בהמשך ג'רמיה פרידמן וניק פאלמר נשכרו לכתוב תסריט חדש לסרט ההמשך.

בספטמבר 2022 אושר שסרט עלילתי חדש בזיכיון נמצא בשלבי פיתוח, אשר תואר כ"חזרה לזיכיון המקורי של קראטה קיד". בנובמבר 2023 הוכרז שג'ונתן אנטוויסל יביים את הסרט, וכי התסריט לסרט נכתב על ידי רוב ליבר.

שלב הצילומים החל במונטריאול שבקנדה ב-1 באפריל 2024, והסתיים ב-3 ביוני 2024.

## קישורים חיצוניים
* 

* 

## הערות שוליים

קטגוריה:סרטי קולומביה
קטגוריה:סרטי המשך אמריקאיים
קטגוריה:סרטים אמריקאיים משנת 2025
אייק אמדי

**אייק אמדי** (באנגלית: **Ike Amadi**; נולד ב-26 בנובמבר 1979) הוא שחקן ניגרי-אמריקאי.

הוא ידוע בעיקר כמדבב במספר משחקי וידאו ובייחוד את קולו של ג'קס בריגס ממשחקי "מורטל קומבט", את הנבל אטרוסיטוס מסדרת המשחקים "אי-צדק", ובמשחקו במשחקי הווידאו "Mass Effect", Halo ו-"Mass Effect 3".

## ביוגרפיה
אמדי נולד בניגריה ב-26 בנובמבר 1979 אך בגיל צעיר עבר עם משפחתו לגור בארצות הברית, שם למד. הוא סיים את לימודיו באוניברסיטת מיזורי-קנזס סיטי, אוניברסיטה שהיא חלק מאוניברסיטת מיזורי.

אמדי החל להופיע כמדבב במשחק הווידאו "World of Warcraft" משנת 2005 ומאז פעל בעיקר כמדבב משחקי וידאו שונים אך גם בסדרות טלוויזיה וסרטים.

## פילמוגרפיה
### קולנוע/טלוויזיה

### משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:מהגרים מניגריה לארצות הברית
קטגוריה:בוגרי אוניברסיטת מיזורי
קטגוריה:אמריקאים שנולדו ב-1979
שיר ההפלגה

"**שיר ההפלגה**" (ידוע גם בשם "**שלושה תרנים לאוניה**" או "**מפרשי זהב**") הוא שיר שכתבה המשוררת לאה גולדברג ופורסם בעיתון דבר לילדים באוגוסט 1948. לשיר נכתבו מספר לחנים שונים, והוא ידוע במיוחד בלחנים של עקיבא נוף ושל סשה ארגוב.

## רקע

ישנה טענה לפיה לאה גולדברג קיבלה את ההשראה לשיר כאשר צפתה מחלון ביתה שברחוב ארנון 15, בספינה בים ועל סיפונה הבחינה בבעלי חיים גדולים, פילים, צבאים וטווס גדול. מראה סוריאליסטי זה הביא אותה לכתוב את "שיר ההפלגה".
גולדברג פרסמה את השיר בעיתון דבר לילדים ב־26 באוגוסט 1948.
ב-1949 נכלל השיר בקובץ שירי הילדים של גולדברג, "מה עושות האיילות" (תל אביב:ספריית הפועלים, 1949).

השיר הולחן בתחילת שנות ה-50 על ידי המלחין יששכר מירון, ובשנות ה-70 נוספו שני לחנים שונים נוספים, האחד בידי סשה ארגוב ובעיבודו של מתי כספי והשני בידי הפזמונאי וחבר-הכנסת לשעבר עקיבא נוף. הלחן של נוף נעשה פופולרי במיוחד ולו ביצועים רבים.

## ביצועים
### לחן יששכר מירון
בין המבצעים בלחן זה: רמה סמסונוב, לאה דגנית, מרדכי בן-שחר ואברהם וילקומירסקי.

### לחן סשה ארגוב
השיר בלחנו של ארגוב בוצע ב-1972 במופע "נסיעה מדומה" על שם ספרה של לאה גולדברג "מכתבים מנסיעה מדומה" שראה אור בתחילת שנת 1937 בהוצאת דביר. המבצעים במופע היו לוליק לוי (אחיו של אושיק לוי), אופירה גלוסקא, תמי ספיבק ואמנון ברנזון.
מבצעים נוספים בלחן זה הם: מתי כספי, להקת התל אביבים, מיקי גבריאלוב ודני ליטני, רונית אופיר בליווי אמנון ברנזון ואריק קרן.
ב-2019 ביצעו את השיר אופירה גלוסקא וגיא שריג, במופע "שרים לאמנון" לזכרו של אמנון ברנזון.

### לחן עקיבא נוף
השיר בלחנו של עקיבא נוף בוצע בשנת 1972 בפסטיבל שירי הילדים מס' 3, תחת השם "מפרשי זהב". מבצע השיר היה לואיג'י, זמר בלגי שפעל בישראל בשנות ה-70.
מבצעים נוספים בלחן זה הם: עמי שביט, אלי מנטבר, אילנית, חנן יובל, עוזי חיטמן, חבורת הזמר "שיר-לי", ואנסמבל "דרור" לשירה עברית.

## קישורים חיצוניים
* **[https://www.nli.org.il/he/items/NNL_MUSIC_AL990002485600205171/NLI שיר ההפלגה]**, באתר הספרייה הלאומית
* **[https://www.zemereshet.co.il/m/song.asp?id=2753 שיר ההפלגה]**, באתר זמרשת
* **[https://shironet.mako.co.il/artist?type=lyrics&lang=1&prfid=572&wrkid=14298 שיר ההפלגה]**, באתר שירונט
* אקורדים ל'''שיר ההפלגה''', באתר ChordU
* **[https://www.plaot.com/document/62,0,187.aspx שיר ההפלגה]**, באתר של ד"ר איתי פלאות

###### ביצועים בלחן יששכר מירון
* 
* 

* 

###### ביצועים בלחן עקיבא נוף
* 
* 
* 
* 

###### ביצועים בלחן סשה ארגוב
* 
* 
* 

## הערות שוליים

2024 11
קטגוריה:שירי 1972
קטגוריה:שירי לאה גולדברג
קטגוריה:שירי פסטיבל שירי הילדים
קטגוריה:שירים בעברית
קטגוריה:שירים שהולחנו על ידי סשה ארגוב
קטגוריה:שירים שהולחנו על ידי עקיבא נוף
קטגוריה:שירים על ימאים
ראס אל-ביאדה

[250px|ממוזער|קטע המסילה העוברת במנהרות ראש הנקרה ובמנהרה בראס אל-ביאדה במפה משנת [1942]]
[250px|ממוזער|ראס אל-ביאדה (Cape Blanco) במפה הישנה משנת [1814]]
**רָאס אֶל-בֶּיָאדַה** (בערבית: **رأس البياضة**, בתעתיק מדויק: **ראס אלביאצ'ה**) היא לשון יבשה על חוף הים התיכון, הממוקמת כ-10 ק"מ צפונית לראש הנקרה בנפת צור בדרום לבנון. מצוק של ראס אל-ביאדה הוא קצהו הצפוני של רכס סולמה של צור.

## מקור השם
צבעו הלבן הייחודי של הסלעי הכף הקנו למקום את השם "ראס אל-ביאדה" – "ראש לבן" בערבית.

## תיאור
הכֵּף ראס אל-ביאדה מתאפיין בקו חוף מפורץ, וסלעיו מכילים מרבצי מאובנים שגילם בערך 65–100 מיליון שנים. בכף נמצאת גם מערה בשם "כַּהְף אל-חמאם" (בערבית: كهف الحمام) – "מערת היונים". המערה קיבלה את שמה מיוני סלע שמאכלסות אותה. בנוסף, שוכנים בה מגוון זוחלים וחרקים.

מיקומו הגאוגרפי הייחודי הפך את ראס ביאדה לנקודת תצפית שממנה ניתן לראות גם את חוף מנסורי (בערבית: شاطئ المنصوري), המוכר כאתר הקינון האחרון של שני מיני צבים בסכנת הכחדה בלבנון, וגם את הפסגות המושלגות של הר החרמון, למרות שהן נמצאות במרחק כ-70 קילומטרים.

ראס ביאדה הוא אתר תיירות פופולרי בלבנון.

## היסטוריה
מספר חוקרים מזהים את המקום ראס אל-ביאדה עם לבנבן, המוזכר במקומות שונים בספרות חז"ל (לדוגמה גיטין ז:) כקצה הצפוני של "הרצועה היוצאת" מעכו צפונה.

.

בשנת 1941, כחלק בבניית מסילת הרכבת חיפה–ביירות–טריפולי על ידי הצבא הבריטי, נחצבה מנהרה באורך 1.27 ק"מ בתוך הצוק. מסילת הרכבת הפסיקה להיות פעילה בסוף שנות ה-40 עם פרוץ מלחמת העצמאות וניתוק רשת מסילות הברזל הארץ-ישראליות שבא בעקבותיה.

בלילה שבין 13 ל-14 במאי 1948, במסגרת מבצע בן-עמי, בוצעה פעולת נחיתה של כח פלי"ם במטרה לפוצץ את גשר הרכבת ואת גשר הכביש בראס אל-ביאדה, כדי למנוע העברת אספקה ותגבורת לכוחות הערביים בגליל המערבי. הכוח, שכלל 13 לוחמים, בפיקוד עמוס בן-צבי, הועבר בגוררת שהגיעה עד מרחק של כ-31 מטר מהחוף. במהלך הירידה לחוף, הכוח התגלה וכוחות לבנוניים פתחו לעברו באש. הלוחמים נסוגו בשחייה ובסירת גומי, הלוחם פנחס סובול, נעדר.

בראס אל-ביאדה פעל מוצב רותם, שהיה המוצב הצפוני ביותר של חיל הים עד הנסיגה מלבנון בשנת 2000. המוצב שימש כנקודה אסטרטגית משום שהשקיף מראש הצוק על אזור מפרץ העיר צור, ואפשר לצה"ל לעקוב אחר תנועת כלי שיט המתקרבים למים הטריטוריאליים של ישראל. מהמוצב גם ניתן היה לעקוב אחר הפעילות הקרקעית של חזבאללה בבסיסיו שמצפון לרצועת הביטחון, ולאתר יציאות של נשק תלול מסלול. מוצב רותם פונה והועבר לאחריות גדוד 81 של צד"ל ב-16 במאי 2000 וב-24 במאי, בעקבות התמוטטות צד"ל, ניטש המוצב.

ב-19 בנובמבר 2024, במסגרת התמרון הקרקעי בלבנון במלחמת חרבות ברזל, כוחות צה"ל הגיעו לראס אל-ביאדה כבשו אותה וכבשו מחדש את מוצב רותם.

## גלריה

קובץ:Ras el-Bayada headland.jpg
קובץ:Cape Blanco of the Ladder of Tyre.jpg


## הערות שוליים

קטגוריה:לבנון: גאוגרפיה
קטגוריה:מחוז דרום לבנון
קטגוריה:לבנון: היסטוריה
סמבה שוטה

**סמבה דירק-ז'אן שוטה** (באנגלית: **Samba Dirk-Jan Schutte**; נולד ב-1 בפברואר 1983) הוא שחקן קולנוע, קומיקאי ותסריטאי מאורטני-הולנדי.

## ביוגרפיה
שוטה נולד בפברואר 1983 בנואקשוט, מאורטניה כבן לאם מוסלמית ואב הולנדי-נוצרי. בגיל שנתיים משפחתו עברה לאתיופיה, עקב עבודתו של אביו. הוא למד בבית הספר הבינלאומי סנדפורד באדיס אבבה.

בשנת 2001 עבר שוטה להולנד, שם למד תיאטרון בבית הספר לאמנויות באוטרכט  באוטרכט.

הוא החל לשחק במספר קומדיות רומנטיות החל מ-2004 וכן דיבב במספר סדרות ומשחקי וידאו. ב-2006 זכה שוטה בפרס חבר השופטים והקהל ב"פסטיבל קברט לידס". הוא הופיע כקומיקאי וסדנד-אפיסט בהולנד וכן היה הכותב והמגיש של הגרסה ההולנדית של הדיילי שואו - "De nieuwste show"

בשנת 2011 הוא עבר לעבוד בלוס אנג'לס, קליפורניה כדי לעבוד במשחק וקומדיה לאחר שקיבל ויזת אשרת עבודה קבועה.

שוטה הופיע במספר סרטים, סדרות טלוויזיה ומשחקי וידאו, לרוב כמדבב וכן כקריין של ספרי אודיו. בשנת 2019 הוא גילם בסדרה "Sunnyside" את חקים, מנתח לב ממוצא אתיופי שעובד כנהג מונית בניו יורק, כאשר התפקיד התאים עבורו מאחר שגם הוא היה מהגר שהחל לעבוד במדינה חדשה.

אשתו של שוטה היא מפיקת טלוויזיה שאותה הכיר בלוס אנג'לס לאחר שהגיע לראיון לסרט שהיא הפיקה. הוא דובר ארבע שפות: אנגלית, צרפתית, הולנדית ואמהרית וסובל מויטיליגו, אותה ניסה לטשטש כדי שלא יאבד את עבודתו.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה הולנדים
קטגוריה:תסריטאים
קטגוריה:קומיקאים
קטגוריה:מאוריטנים
קטגוריה:מהגרים להולנד
קטגוריה:הולנדים שנולדו ב-1983
פריץ גרבר

**פריץ גרבר** (בגרמנית: **Fritz Gerber**) היה אתלט יהודי-גרמני, אלוף המכביה הראשונה (1932) ואלוף גרמניה (1927) בריצת שליחים 4x100 מטר

## ביוגרפיה

### 1927
באליפות גרמניה שנערכה בברלין ביולי 1927 הוא זכה במדליית זהב בריצת שליחים 4x100 מטר ביחד עם אלכס נתן היהודי, הלמוט שלוסקה ואלוף גרמניה הלמוט קרניג, חבריו למועדון הספורט שרלוטנבורג (Sport-Club Charlottenburg - SCC) בתוצאה של 41.3 שניות.

### 1929
באליפות גרמניה שנערכה בברסלאו ב-22 ביולי אותה שנה הוא זכה במדליית ארד עבור המועדון היהודי בר כוכבא ברלין בריצת שליחים 4x100 מטר ביחד עם גאורג קורץ, אוסקר קורץ וקורט לוין בתוצאה של 42.2 שניות. באותה ריצה אלכס נתן שגם הוא התאמן בקבוצת בר כוכבא ברלין ובמועדון הספורט שרלוטנבורג השתתף עם חבריו לשרלוטנבורג, הלמוט קרניג, וילהלם גרוסר והרמן שלוסקה וקבעו שיא עולם חדש של 40.8 שניות, שיפור לשיא העולם של ארצות הברית וגרמניה (41.0 שניות). שיא זה החזיק מעמד כ-3 שנים ונשבר על ידי אתלטים מגרמניה.

### 1930
ב שנערכה באנטוורפן, בלגיה ביולי 1930 הוא זכה במדליית כסף בריצת 100 מטר בתוצאה של 10.9 שניות, אחרי גאורג קורץ (10.9 שניות) ולפני פליקס זימנאואר (11.1 שניות).

### 1932
במכביה הראשונה שנערכה באפריל 1932 זכה גרבר בשתי מדליות, זהב וכסף. מדליית זהב בריצת שליחים 4x100 מטר ביחד עם לזר דינר, גאורג קורץ ופליקס זימנאואר בתוצאה של 43.2 שניות, לפני ארצות הברית (43.6 שניות) וארץ ישראל (44.4 שניות). מדליית כסף בריצת 100 מטר בתוצאה של 11.1 שניות, אחרי גס היימן מארצות הברית ולפני בן ארצו פליקס זימנאואר (11.2 שניות).

## קישורים חיצוניים
* המכביה הראשונה, מוזיאון מכבי ע"ש פייר גילדסגיים
* DIE GESCHICHTE DES JUDISCHEN TURNVEREINS BAR KOCHBA BERLIN 1898-1938, מוזיאון מכבי ע"ש פייר גילדסגיים 

## הערות שוליים

קטגוריה:אלופי המכביה: אתלטים
קטגוריה:אצנים יהודים
קטגוריה:אתלטים יהודים
קטגוריה:ספורטאי בר כוכבא ברלין
ספר המנהגים של פריז

**ספר המנהגים של פריז** הוא ספר מנהגי יהדות הנחשב לספר המאויר העתיק ביותר ביידיש. הספר הושלם בשנת 1503 או לפני כן, והוא מורכב מ-121 דפי פוליו , מתוכם 94 מאוירים. סגנון האיורים והשפה שבה נעשה שימוש בספר מעידים ככל הנראה שהוא נוצר באיטליה. הספר היה במקור בבעלות משפחה יחידה, ככל הנראה מהגרים אשכנזים מגרמניה או אוסטריה, הספר הגיע לידיו של הקרדינל רישלייה זמן מה לאחר 1632 ואוחסן בסורבון לפני שהועבר לספריה הלאומית של צרפת.

הספר, שנכתב ב"שפה ברורה ותמציתית", נועד למשפחה ממעמד הביניים כספר עיוני לפרקטיקה הדתית. הטקסט עצמו הועתק ברובו מספר המנהגים של הרב יצחק טירנאו. 

קטגוריה:ספרי מנהגים
קטגוריה:יידיש
קאי טראמפ

**קאי מדיסון טראמפ** (באנגלית: **Kai Madison Trump**; נולדה ב-12 במאי 2007) היא שחקנית גולף ואושיית רשת, נכדתו של נשיא ארצות הברית, דונלד טראמפ.

## ביוגרפיה
טראמפ נולדה ב-2007 בניו יורק כבתם הבכורה של דונלד טראמפ ג'וניור וונסה טראמפ, הבכורה מבין חמישה אחים. היא נקראת על שם סבא רבא שלה, המוזיקאי הדני קאי אוונס . כשהייתה בת 11 התגרשו הוריה. היא לומדת בבית הספר בנג'מין  במחוז פאלם ביץ', פלורידה , וצפויה לסיים את לימודיה ב-2026.

במהלך לימודיה עמדה בראש נבחרת הגולף של בית הספר שלה, ובאוגוסט 2024 זכתה במלגה לאוניברסיטת מיאמי כדי להצטרף לנבחרת הגולף של האוניברסיטה ב-2026.

טראמפ הוזמנה לנאום בוועידה הרפובליקנית הלאומית (2024) (RNC) במילווקי ב-18 ביולי 2024. נאומה התמקד ביחסיה עם סבה, והיא סיפרה כי היא רואה בו מקור השראה עבורה. העיתונאי ג'ון מלהולנד טען כי הנאום היה "חלק ממהפך פוליטי מחושב" של תדמיתה הציבורית של טראמפ, ואילו הפרשן הפוליטי ואן ג'ונס כתב כי כי קאי טראמפ הצליחה להפוך את דמותו של דונלד טראמפ לאנושית יותר. טראמפ עצמה אמרה כי היא אינה מעוניינת להתמודד לתפקידים ציבוריים, ואמרה שהיא מעדיפה להתמקד בגולף.

בעקבות הופעתה בוועידה הרפובליקנית צבר חשבון האינסטגרם שלה כ-70 אלף עוקבים בתוך פחות מ-24 שעות, ובסוף יולי 2024 היו בו יותר מ-333,000 עוקבים. בליל הבחירות לנשיאות היא העלתה ולוג שבו עקבה אחרי פרסום התוצאות, ולאחר ניצחונו של דונלד טראמפ בבחירות עלה מספר עוקביה ליותר מ-640 אלף, ערוץ היוטיוב שלה עלה ל-304,000 מנויים, ובחשבון הטיקטוק שלה היו 1.3 מיליון עוקבים. במסיבת הניצחון לאחר הבחירות היא זכתה לכותרות לאחר שבחרה ללבוש שמלה שעלתה 59 דולר בלבד, בשילוב שעון יד שמחירו 7,000 דולר.

היא מפרסמת ולוגים על חייה ותוכן על גולף, לצד תמונות וסרטונים עם טראמפ עצמו וכן עם אילון מאסק אותו היא מכנה "דוד". פרשנים פוליטיים רואים בתכנים שהיא מעלה דרך לתווך את דמותו של הנשיא טראמפ לבני דור ה-Z.

נכון לינואר 2025, סך העוקבים שלה בטיקטוק עומד על 2.8 מיליון עוקבים, באינסטגרם 1.5 מיליון עוקבים, בטוויטר מיליון עוקבים, ביוטיוב מיליון עוקבים.

## קישורים חיצוניים

## הערות שוליים

קטגוריה:שחקניות גולף אמריקאיות
קטגוריה:משפחת טראמפ
קטגוריה:ניו יורק: אישים
קטגוריה:אמריקאים שנולדו ב-2007
קטגוריה:אמריקאיות שנולדו ב-2007
קווארקווארה הראשון ג'אקלי

**קווַארְקווָארָה הראשון ג'אקלי** (בגאורגית: **ყვარყვარე I ჯაყელი**; 1298-1361) היה נסיך שליט (מתאווארי) גאורגי מבית ג'אקלי  של אתאבגות סאמצחה משנת 1334 ועד למותו בשנת 1361.

## חייו
מעט ידוע על נעוריו. עם מותו של אביו סרגיס התנגד גיאורגי החמישי המבריק  מלך ממלכת גאורגיה למינויו ואילץ את קוורקווארה להפוך לווסאל של ממלכת גאורגיה. שליטתו הוגבלה לתחומי סאמצחה ומעמדה העצמאי של האתאבגות נשלל. גיאורגי מינה את קוורקוורה לאתאבג של סאמצחה, במשמעות של מושל צבאי. בכך הוחזרה האחדות הטריטוריאלית של ממלכת גאורגיה שהופרדה מהממלכה בשנת 1266 והוכפפה ישירות לשלטון האילח'אני. ירש אותו בנו בכה השני ג'אקלי.

## קישורים חיצוניים

* 

## הערות שוליים

קטגוריה:אנשי צבא גאורגים
קטגוריה:גאורגיה: אצולה
קטגוריה:סאמצחה
באה סוזי

**באה סוזי** (בקוריאנית: **배수지**, באנגלית: **Bae Su-ji **; נולדה ב-10 באוקטובר 1994) הידועה בשם הבמה **סוזי**, היא זמרת, שחקנית ודוגמנית דרום קוריאנית. היא הייתה חברה לשעבר בלהקת הבנות מיס איי, והופיעה לראשונה כשחקנית בשנת 2011 בסדרת הטלוויזיה Dream High. בשנת 2017 הופיעה לראשונה כזמרת סולו עם המיני-אלבום *[[Yes? No?]].*

## ראשית חייה
באה סוזי נולדה בעיר קוואנגג'ו, דרום קוריאה. אביה היה מאמן נבחרת הנוער בטאקוונדו. יש לה אחות גדולה ואח צעיר. היא למדה בבית הספר לאמנויות בסיאול וסיימה את לימודיה בשנת 2013.

## קריירה
בשנת 2009 היא משכה תשומת לב מצד אנשי JYP אנטרטיינמנט והחל משנת 2010 היא הייתה בהרכב של להקת מיס איי החדשה.

באה סוזי הופיעה בטלוויזיה כמנחה תוכניות בידור וטקסים של הענקת פרסים.

בהמשך היא החלה ללמוד משחק בסאול וסיימה את הלימודים בשנת 2013. עוד בזמן הלימודים סוזי החלה להצטלם בסדרות טלוויזיה.

בשנת 2014 היא שיחקה בסרט על זמרת פנסורי וכהכנה לתפקיד למדה את הנושא במשך שנה.

בשנים 2015-2017 סוזי הייתה במערכת יחסים עם לי מין-הו.

בשנת 2017 בהא סוזי עזבה את הלהקה ופתחה בקריירה של זמרת עצמאית.

בשנת 2022 אחרי הפסקה של ארבע שנים סוזי הוציאה סינגל חדש ותוך זמן קצר שיר נוסף.

בשנת 2023 היא החלה לשחק בתפקיד ראשי בסדרת טלוויזיה "דונה!" של נטפליקס.

בשנת 2025 כיכבה בתפקיד הראשי בסדרת הקומדיה הרומנטית "ג'יני, רוצה משאלה" של נטפליקס. 

באה סוזי זכתה במספר פרסים כזמרת וכשחקנית.

## קישורים חיצוניים
* 

## הערות שוליים

קטגוריה:זמרות דרום קוריאניות
קטגוריה:זמרות פופ דרום קוריאניות
קטגוריה:שחקניות קולנוע וטלוויזיה דרום קוריאניות
קטגוריה:דוגמניות דרום קוריאניות
קטגוריה:ילידות 1994
יהודה הגדרתי

**יהודה הגדרתי** הוא שם־העט של **יהודה בן־ש"ך** (**שכביץ**; ה' בסיוון תרע"ב, 21 במאי 1912 – ז' באלול תשכ"ט, 21 באוגוסט 1969), עיתונאי, סופר, משורר וחקלאי ישראלי.

## קורותיו
נולד ב־1912 בגדרה, הבכור מארבעת ילדיהם של צפורה לבית רמברג ולמרדכי שכביץ, מוכתר גדרה.

למד בתיכון, אך לא סיים לימודיו.

כתב בעיתון הבקר מאז היווסדו ב־1935, ופרסם תחת שם־עטו גם בבוסתנאי, "בוסתנאי לנוער", פלשתיין פוסט והיום. את שם העט נטל מסבו, יעקב שכניץ, שנהג לפרסם קטעים בעיתונות העברית תחת השם "הגדרתי".

היה פעיל בבני בנימין,, מכבי, התאחדות האיכרים, הציונים הכלליים והליברלים וחבר בהגנה.

בעת מלחמת העצמאות שימש ככתב צבאי, אולם מרבית פועלו העיתונאי הוקדש לחקלאות ולסקירת תולדות היישוב החדש.

ב־1932 כתב את השיר "גדרה" למנגינת פזמונו של השיר הרוסי "שם, היכן ש".

ב־1940 נשא לאשה את בתיה צ'רניאק. לזוג נולדו שלושה ילדים, בהם גלעד בן ש"ך.

על שמו רחוב "יהודה הגדרתי" בגדרה, וכן כיכר "4 האחים בן־ש"ך שכניץ".

## קישורים חיצוניים
* 
* נעה שרמן גולדפינגר, "הוא רץ בשדותיה של גדרה יחף וגדל להיות עיתונאי, משורר וגדרתי גאה – מי היה יהודה הגדרתי?",  1/04/2016

## לקריאה נוספת
* **דפים מתוך עזבונו של יהודה הגדרתי**, 1970
* 
* 

## הערות שוליים

קטגוריה:משפחת שכביץ
קטגוריה:אנשי היישוב ילידי הארץ
קטגוריה:גדרה: אישים
קטגוריה:עיתונאים ישראלים
קטגוריה:עיתונאים כותבי עברית ביישוב
קטגוריה:סגל הבקר
קטגוריה:אישים הקבורים בגדרה
ג'יימס קבאנו

**ג'יימס מייקל קבאנו** (באנגלית: **James Michael Cavanaugh**; 4 ביולי 1823 – 30 באוקטובר 1879) היה חבר בית הנבחרים של ארצות הברית ממינסוטה וציר מטריטוריית מונטנה.

## ביוגרפיה
קבאנו נולד ב-4 ביולי 1823 בספרינגפילד שבמסצ'וסטס, וקיבל השכלה אקדמית. הוא עבד בעיתונות, למד משפטים, התקבל ללשכת עורכי הדין ב-1854 והחל לעסוק בכך בדבנפורט שבאיווה. לאחר מכן עבר לצ'טפילד במחוז פילמור שבטריטוריית מינסוטה, ב-1854 והמשיך לעסוק בעריכת דין. עם קבלתה של מינסוטה כמדינה לאיחוד, בשנת 1858, נבחר כחבר המפלגה הדמוקרטית לבית הנבחרים של ארצות הברית לקונגרס ה-35 וכיהן בתפקיד מ-11 במאי 1858 עד 3 במרץ 1859. הוא נכשל בניסיונו להיבחר מחדש ב-1858 לקונגרס ה-36. ב-1861 עבר לטריטוריית קולורדו וחידש את עבודתו בעריכת דין; לאחר מכן גם עסק בכרייה, והיה חבר בוועידה החוקתית של המדינה ב-1865. ב-1866 עבר לטריטוריית מונטנה, ונבחר מטעם המפלגה הדמוקרטית כציר לקונגרסים ה-40 וה-41, וכיהן בתפקיד מ-4 במרץ 1867 עד 3 במרץ 1871. הוא נכשל בניסיונו להיבחר מחדש ב-1870, ולאחר מכן עסק בעריכת דין בעיר ניו יורק. הוא חזר לקולורדו ב-1879 והתיישב בלידוויל, שם נפטר ב-30 באוקטובר 1879. הוא נקבר בבית הקברות גרינווד בניו יורק.

ב-28 במאי 1868, קבאנו הצהיר בתוך בית הנבחרים - "אני אוהב יותר אינדיאני מת מאשר אינדיאני חי. מעולם לא ראיתי אינדיאני טוב - וראיתי אלפים - למעט כאשר הם מתים." הצהרות דומות יוחסו גם לגנרל מלחמת האזרחים והמלחמה האינדיאנית פיליפ שרידן, למרות שהוא תמיד הכחיש אותן.

## קישורים חיצוניים

*
* 

קטגוריה:אמריקאים ילידי מסצ'וסטס
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית ממינסוטה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1823
קטגוריה:אמריקאים שנפטרו ב-1879
ונסה טראמפ

**ונסה קיי טראמפ** (לבית **פרגוליצי**, לימים **היידון**; נולדה ב-18 בדצמבר 1977) היא דוגמנית ושחקנית, אשתו לשעבר של דונלד טראמפ ג'וניור (2005–2018).

## חיים מוקדמים
ונסה קיי פרגוליצי גדלה בבית עירוני באפר איסט סייד במנהטן ולמדה בבית הספר דווייט. צ'ארלס היידון, אביה החורג היה עורך דין, ואמה, בוני קיי היידון, ניהלה סוכנות דוגמנות בשם קיי מודלס. סבה מצד אמה היה מוזיקאי הג'אז הדני קאי אוונס .

## קריירה
במהלך שנות ה-90, בשנות העשרה והעשרים לחייה, הייתה דוגמנית והוחתמה ב-Wilhelmina Models.

כשחקנית, הופיעה בסצנה של הסרט "באהבה אין חוקים" (2003).

בסתיו 2003, ונסה ואחותה ורוניקה פתחו מועדון לילה בשם 'ססה'.

ב-2011 הופיעה ונסה בפרק של "המתמחה" (בהנחיית דונלד טראמפ). שנה לפני כן, היא הופיעה בפרק של "Bret Michaels: Life as I Know It" (2010).

מ-2010 עד 2013, ונסה הוציאה ליין תיקים משלה בשם La Poshett.

## חיים אישיים
בשנת 1998, פורסם כי ונסה בקשר רומנטי עם השחקן לאונרדו דיקפריו.

מ-1998 עד 2001, יצאה עם הנסיך הסעודי חאליד בן בנדר בן סולטן אל סעוד. מערכת היחסים הסתיימה בעקבות פיגועי 11 בספטמבר, כאשר חאלד בן בנדר עזב את ארצות הברית לאחר שאביו השגריר הסעודי, בנדר בן סולטן אל סעוד, נחשד בקשרים עקיפים עם אל-קאעדה.

ב-12 בנובמבר 2005 נישאה ונסה לדונלד טראמפ ג'וניור. החתונה נערכה בבית הנופש מאר-א-לאגו בפלורידה. פורסם כי טראמפ ג'וניור הציע לה נישואים עם טבעת בשווי 100,000 דולר שהוא קיבל במתנה מתכשיטן בתמורה לביצוע הצעת הנישואין מול פפראצי מחוץ לחנות התכשיטן בקניון שורט הילס בניו ג'רזי. לוונסה ולטראמפ ג'וניור נולדו חמישה ילדים משותפים. בתם הבכורה, קאי טראמפ, נקראת על שם סבה של ונסה, קאי אוונס. ב-2018 דווח כי הזוג התגרש.

## קישורים חיצוניים

## הערות שוליים

קטגוריה:דוגמניות אמריקאיות
קטגוריה:משפחת טראמפ
קטגוריה:אמריקאים ממוצא דני
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
ולדימיר שקליארוב

240px|ממוזער
**ולדימיר אנדרייביץ' שקליארוב** (ברוסית: **Владимир Андреевич Шкляров**; 9 בפברואר 1985 – 16 בנובמבר 2024) היה רקדן בלט רוסי, שכיהן כרקדן ראשי בבלט מריאינסקי, להקת הבלט של תיאטרון מריאינסקי בסנקט פטרבורג. הוא הופיע גם כרקדן ראשי אורח בבלט המדינה הבווארי  במינכן ובבלט המלכותי בלונדון.

## ביוגרפיה
נולד בלנינגרד (כיום סנקט פטרבורג) ב-9 בפברואר 1985. הוא התחנך באקדמיית ואגאנובה לבלט רוסי, בית הספר לבלט קלאסי המסונף לבלט מריאינסקי, וסיים את לימודיו ב-2003 בכיתתו של ויטלי אפנסקוב (Виталия Афанаскова). באותה שנה הצטרף לבלט מריאינסקי וקודם לדרגת רקדן ראשי ב-2011.

בספטמבר 2016, שקליארוב ואשתו לקחו חופשה בת שנה מהמריאינסקי והצטרפו לבלט המדינה הבווארי במינכן כרקדנים ראשיים אורחים, בהזמנתו של איגור זלנסקי , המנהל האמנותי החדש של התיאטרון. הם חזרו לסנקט פטרבורג ב-2017, אך המשיכו להופיע כאורחים במינכן.

ב-2017 הצטרף שקליארוב לבלט המלכותי בלונדון כרקדן ראשי אורח, לאחר שהחליף את סרגיי פולונין, שפרש ברגע האחרון, בבלט "מרגריט וארמן"  מאת פרדריק אשטון.

## חיים אישיים ומותו
שקליארוב היה נשוי למריה שירינקינה , רקדנית ראשונה בבלט מריאינסקי. לבני הזוג היו בן ובת משותפים.

ב-16 בנובמבר 2024 שקליארוב נפטר בהיותו בן 39. לפי כלי תקשורת מקומיים שקליארוב נפל ממרפסת דירתו בקומה החמישית, תחת השפעת משככי כאבים אותם נטל לקראת ניתוח מתוכנן.

## קישורים חיצוניים

* ולדימיר שקליארוב, באתר תיאטרון מריאינסקי
* ולדימיר שקליארוב, באתר בלט המדינה הבווארי

## הערות שוליים

קטגוריה:רקדני בלט
קטגוריה:רוסים שנולדו ב-1985
קטגוריה:רוסים שנפטרו ב-2024
AirPods Max

**AirPods Max** הן אוזניות בלוטות' אלחוטיות מסוג "אוזניות קשת", שתוכננו על ידי אפל והושקו ב־15 בדצמבר 2020. ה־Max הוא הדגם המתקדם ביותר בסדרת ה־AirPods, לצד הדגמים הנוספים בסדרה: AirPods, ו־AirPods Pro.

## סקירה כללית
אפל הכריזה על AirPods Max ב-8 בדצמבר 2020 באמצעות הודעה לעיתונות, ושחררה אותן ב-15 בדצמבר 2020.

ל-AirPods Max יש שבב H1 בכל צד של האוזניות, שבב זה נמצא גם בדור השני של ה-AirPods וב-AirPods Pro מהדור הראשון. כמו ב-AirPods Pro, גם ל-AirPods Max יש טכנולוגיית ביטול רעשים אקטיבי (ANC) שמפחיתה רעשים חיצוניים, וכן מצב שקיפות (אמביאנט) המאפשר למשתמשים לשמוע את הצלילים בסביבתם.

גלגלת השליטה, הדומה לזה שב-Apple Watch, מאפשר שליטה נוחה על האוזניות, כולל הפעלת והשהיית אודיו, שליטה בעוצמת הקול, דילוג על שירים, ניהול שיחות טלפון והפעלת סירי. בנוסף, חיישני קרבה מובנים מזהים כאשר האוזניות על ראש המשתמש, ומפסיקים או מפעילים את השמע בהתאם.

הטכנולוגיה של אודיו מרחבי (Spatial Audio) משתמשת בגירוסקופים ובמדי תאוצה פנימיים למעקב אחר תנועות הראש של המשתמש, על מנת ליצור חוויה דמוית קולנוע.

ל-AirPods Max יש שבב H1 בכל כוס אוזניים, שנמצא גם בדור השני של ה-AirPods וב- AirPods Pro מהדור הראשון. AirPods Max, כמו ה-AirPods Pro, מגיעים עם טכנולוגיית ביטול רעשים אקטיבי של אפל לחסימת רעשים חיצוניים, ומצב שקיפות להאזנה לצלילים מסביב למשתמשים. "הכתר הדיגיטלי", בדומה לזה של Apple Watch, מאפשר למשתמשים להפעיל או להשהות אודיו, לשלוט בעוצמת הקול, לדלג על רצועות, לשלוט בשיחות טלפון ולהפעיל את סירי. חיישני קרבה מזהים אוטומטית כשהם על ראשו של משתמש ומפעילים או משהים אודיו בהתאם. אודיו מרחבי משתמש בגירוסקופים מובנים ובמדי תאוצה כדי לעקוב אחר תנועת ראשו של המשתמש ולספק את מה שאפל מתארת כחוויה "דומה לתיאטרון".

אפל מצהירה על חיי סוללה של 20 שעות ב-AirPods Max, כאשר טעינה של חמש דקות מספקת זמן האזנה של כשעה וחצי. האוזניות נטענות באמצעות חיבור Lightning, המשמש גם לחיבור אודיו קווי (line-in). לצורך כך, אפל מציעה למכירה כבלים ייעודיים עם חיבורים מסוג USB-A, USB-C ו-3.5 מ"מ שאפל מוכרת בנפרד.

ה־AirPods Max מגיעות עם נרתיק ייעודי המכונה "Smart Case". נרתיק זה מכיל מגנטים מובנים. עם הכנסה של האוזניות לנרתיק, מעבירים אותן למצב חיסכון באנרגיה.

ב־20 בספטמבר 2024 יצא עדכון ל־AirPods Max בעדכון יצאו צבעים חדשים וחיבור הטעינה שונה ל־USB-C.

## תאימות
ה־AirPods Max תומך בכל מכשיר שתומך ב־Bluetooth, כולל מכשירי אנדרואיד ו־Windows, אם כי תכונות מסוימות כגון Siri דורשות מכשיר אפל עם iOS 14.3, iPadOS 14.3, watchOS 7.2, tvOS 14 או macOS Big Sur.

ממוזער| AirPods Max עם כיסוי

## קישורים חיצוניים

* 

## הערות שוליים

קטגוריה:מכשירי חברת אפל
קטגוריה:מכשירים שהושקו ב-2020
קטגוריה:אוזניות
אקסום (אלבום)

"**אקסום**" הוא אלבום הבכורה של הרכב אקסום, המונה את ראובן אראגיי (טדרוס) וגילאור יהודה (ג'קסון). האלבום יצא לאור ב-2009. במסגרת האלבום, שיתף ההרכב פעולה עם הזמרים פלד, אורטגה, רביד פלוטניק, נועה פארן, זורה קרטבלישוילי ואסף שלם.

האלבום כלל בתוכו את הסינגלים "פתאום באנו", "אחלה קומבינה" ו-"פרחה", שזכו להצלחה רבה. ב-2018 השתתפו חברי ההרכב בעונה החמישית של תוכנית המציאות "הכוכב הבא לאירוויזיון", וביצעו בה את שירם מתוך האלבום, "ארנבת".

## רשימת רצועות

## קישורים חיצוניים

* האלבום באתר יוטיוב

## הערות שוליים

קטגוריה:אלבומי 2009
קטגוריה:אלבומים בעברית
קטגוריה:אלבומי היפ הופ ישראליים
נרותי הזעירים

"**נרותי הזעירים**" הוא שיר לחנוכה שמקורו בשיר יידי בשם "**די חנוכה ליכט**" שנכתב בידי המשורר מוריס רוזנפלד והתפרסם ב-1897. השיר תורגם לעברית מספר פעמים, והוא ידוע כיום בתרגומו של ראובן גרוסמן (אבינועם) ובלחן של פרופ' צבי הרמן ארליך (סלסברג).

## רקע

ב-1897 כתב העיתונאי והמשורר היידי החשוב מוריס רוזנפלד את השיר "די חנוכה ליכט", ומאז נפוץ בעולם וזכה לחיים חדשים בזכות לחנים ושלל תרגומים. בשנת 1908 כאשר רוזנפלד יצא לביקור באירופה, הלחין את השיר המוזיקולוג פרופ' צבי הרמן ארליך שידוע בזכות הלחן שלו לשיר "פה בארץ חמדת אבות" ואשר איבד את מאור עיניו כשהיה בן תשע. לשיר היה לחן נוסף מוכר שחיבר המורה, המלחין ומנצח המקהלה משה ליב ליוב.

במקור היה שירו של רוזנפלד שיר נוגה והסיפורים שסיפרו הנרות – עצובים, אך עם השנים והאירועים ההיסטוריים שהתרחשו במהלכן, אירועים כמו 'הצהרת בלפור' והתחייה הלאומית של העם בארץ ישראל, כמעט כל התרגומים לעברית עשו את השיר לאופטימי ומלא תקווה.

הפעם הראשונה שבה שרו את השיר בארץ הייתה ב-1913 והוא נקרא אז "**הוי, נרות קטנים**". מחבר התרגום נותר עלום, אבל ידוע שמי שהביא את הלחן ארצה היה המלחין והמורה חנינא קרצ'בסקי, ושבזכותו באותה שנה שרה את השיר "מקהלת הגימנסיה העברית הרצליה" בחגיגות החנוכה.

השיר תורגם מחדש, לאחר מספר שנים, בידי קדיש יהודה סילמן אשר קרא לו בשם "**האורות הרכרכִּים**". גרסה זו נפוצה בכל בתי הספר בארץ בשירון העברי הראשון, "שירים לבית הספר" בהוצאת לוין קיפניס.

עם פרוץ מלחמת העולם השנייה תורגם השיר שוב, הפעם על ידי המלחין בנימין עומר (חתולי) שקרא לו "**נרותי הנחמדים**". ב-1952 תרגם את השיר חיים בנציון אילון-ברניק וקרא לו "**הנרות הדקיקים**".

את התרגום המוכר לשיר עשה המלחין ראובן גרוסמן (אבינעם), במילותיו הפך השיר "די חנוכה ליכט" תחילה ל"**נרותי הזעירים**" ואחרי כן, בתרגום נוסף שלו ל"**נרותי הזערורים**".

## ביצועים
בין מבצעי השיר ניתן למצוא את:
* אופירה גלוסקא בליווי חבורת רננים מתוך תוכנית שירי חנוכה תשל"ד 1973 בסדרת הרדיו "שוב יוצא הזמר"
* מרים אביגל ומקהלת יהלום בעיבוד יוסף הדר (1967, מתוך שירי חנוכה סדרה ג')
* עודד בן חור בליווי חבורת רננים, מתוך תוכנית שירי חנוכה תשל"ח 1977
* נועה שמר, מתוך פרויקט "שירי חנוכה מחודשים" 2013 תשע"ד
* ביצועים נוספים: רוחמה רז, שלמה ארצי, רותי נבון, דפנה ארמוני, רינת גבאי, מור בוני, הילה בן דוד.

## קישורים חיצוניים
* '''נרותי הזעירים''', באתר הספרייה הלאומית
* '''נרותי הזעירים''', באתר זמרשת
* מילות השיר '''נרותי הזעירים''', באתר שירונט
* 
* אקורדים לשיר '''נרותי הזעירים''', באתר Tab4u
* 
* 
* סיפורו של השיר "נרותי הזעירים" ושני העיוורים שיצרו אותו, באתר של ד"ר איתי פלאות
* 
* 
* 

## הערות שוליים

2024 11
קטגוריה:שירי 1913
קטגוריה:שירים שתורגמו מיידיש לעברית
קטגוריה:שירי חנוכה
אהרון גורוב

**אהרון (ארקדי) גוּרוֹב** (ה'תשט"ז, 1 במאי 1956 – י"ג באדר ה'תשס"ב, 25 בפברואר 2002) היה מוזיקאי, מלחין ומסורב עלייה ישראלי שנרצח בפיגוע הירי בכביש 398 בתקופה שעמדה ברקע של היציאה למבצע חומת מגן.

## ביוגרפיה
ארקדי אהרון גורוב, נולד במינסק בברית המועצות. מסורב עלייה, ולאחר התפרקות ברית המועצות עלה לישראל בשנת 1991, ראשית העלייה מברית המועצות באותו עשור. הוא עלה עם אשתו מרים וארבעת ילדיהם.

גורוב היה בעל תואר שני מהאקדמיה למוזיקה במינסק ועבד כמלחין מקצועי ובהוראת המוזיקה עוד בהיותו בברית המועצות. שימש כמלחין הבית של תיאטרון "שחקני הקולנוע" במינסק, וזכה בפסטיבל התיאטרון של ורשה לשנת 1989 בפרס "הפסקול הטוב ביותר". גם בישראל המשיך בעיסוקו המוזיקלי, כתב עיבודים ליצירות יהודיות, חיבר סימפוניות לתיאטרון, השתתף בפסטיבל הכליזמרים הבינלאומי בצפת, התמודד על תפקיד בתיאטרון בברודוויי, ניו יורק ועוד. גורוב נחשב לאישיות בולטת ולמלחין בעל שם עולמי. בישראל היה מורה למוזיקה בין היתר לימד מוזיקה בסטודיו למשחק ניסן נתיב. עבד במשרד החינוך כמנהל בכיר באגף לתלמידים עולים במשרד החינוך. לפני מותו היה עתיד להתחיל תפקיד כמלחין הבית של תזמורת אשדוד.

## חיים אישיים
משפחת גורוב התגוררה באלון שבות מ-1991 עד שנת 2000, אז עברו לגור בנוקדים שבמדבר יהודה. הותיר אחריו את אשתו מרים ואת שני בניו ושתי בנותיו. הובא למנוחות בבית הקברות שבכפר עציון.

## הנצחתו
*בשנת 2006 באולם הגדול של הפילהרמונית הלאומית של אוקראינה בקייב יוחד קונצרט אשר בחלקו הראשון הוקדש ליצירות של מלחינים יהודים מגטו טרזינשטאט שנספו בשואה, ובחלקו השני ליצירותיו של אברון גורוב בין יצירותיו הושמעה היצירה "הסרבנדה הגדולה של טרזינשטאט".
* בסמוך למקום הפיגוע הוקמה אנדרטה הנושאת את שמות ההרוגים.

## ראו גם
* הפיגוע בכביש 398

## לקריאה נוספת
* 

## קישורים חיצוניים
* רשימה חלקית של כמה מיצירותיו באתר classic-online ברוסית.
* ארקדי (אהרון) גורוב: חמישה שירים לאחר שירה לירית מאת ברטולט ברכט (1976) ברשת היוטיוב.
* 
* 
* אתר לזכר אהרן גורוב 

## הערות שוליים

קטגוריה:חללי טרור ישראלים
קטגוריה:ישראלים ילידי ברית המועצות
קטגוריה:מלחינים ישראלים
קטגוריה:קורבנות פיגועים ביהודה ושומרון
קטגוריה:נוקדים: אישים
קטגוריה:אלון שבות: אישים
קטגוריה:עולים בשנות ה-1990
קטגוריה:חללי טרור בישראל
קטגוריה:ישראלים שנולדו ב-1956
קטגוריה:ישראלים שנפטרו ב-2002
דימא סאדק

**דימא סאדק** (בערבית: **ديما صادق**, בתעתיק מדויק: **דימא צאדק**; נולדה ב-28 בפברואר 1980) היא עיתונאית ומגישת חדשות לבנונית.

## ביוגרפיה
סאדק נולדה באל-ח'יאם, למשפחה שיעית. היא למדה מדעי המדינה באוניברסיטת סנט ג'וזף, ולאחר מכן פנתה לקריירה תקשורתית.

## קריירה תקשורתית
כסטודנטית עבדה סאדק בעיתון "א-ספיר" 

בשנת 2007 החלה לעבוד בערוץ OTV  כשדרנית ומגישת תוכנית הבוקר.

ב-2011 עברה לעבוד בערוץ LBC  בו הגישה תוכניות פוליטיות וחדשות.

היא הגישה את טקסי הבחירה של מיס לבנון בשנים 2014, 2015, ו-2017.

בשנת 2019 התפטרה מתאגיד השידור הלבנוני, על רקע מה שתיארה כ"ניסיונות להגביל אותה על רקע פוליטי".

בינואר 2021 החלה להגיש תוכנית בערוץ MTV הלבנוני .

למרות היותה שיעית, היא נחשבת למבקרת של ארגון הטרור חזבאללה.

ביולי 2023 נידונה סאדק לשנת מאסר באשמת "הסתה לסכסוכים עדתיים", בגין פוסט שפרסמה בשנת 2020 ובו ביקורת על הזרם הלבנוני החופשי, תנועתו של ג'ובראן באסיל. בפוסט היא טענה שהתנועה היא נאצית. בנוסף, היא חויבה לשלם פיצויים בסך 110 מיליון לירות לבנוניות.

## חיים אישיים
סאדק נשואה לד"ר אחמד אל-חאג', והיא אם לשלוש בנות.

## קישורים חיצוניים
* 
* 
* 
*

## הערות שוליים

קטגוריה:עיתונאים לבנונים
קטגוריה:ילידי 1980
קטגוריה:לבנוניות שנולדו ב-1980
שעון מחשבון

שמאל|ממוזער|190px| שעון במחשבון Casio CFX-200 אשר מסוגל לבצע חישובי טריגונומטריה
שמאל|ממוזער|160px| שעון המחשבון Casio CFX-400 שיצא לראשונה לשווקים באמצע שנות ה-80
ממוזער|160px| שעון המחשבון Casio CMD-40 אשר מכיל גם שלט רחוק מובנה לטלוויזיה
**שעון מחשבון** הוא שעון יד דיגיטלי עם מחשבון מובנה המאפשר למשתמשים לבצע פעולות חשבון בסיסיות ישירות בשעון. שעוני המחשבונים היו בשיא הפופולריות שלהם במהלך שנות ה-80 של המאה ה-20.

## היסטוריה
באמצע שנות ה-70 יצאו לשווקים שעוני המחשבונים הראשונים אשר פותחו על ידי החברות Pulsar. שעוני המחשבונים היו בשיא הפופולריות שלהם במהלך שנות ה-80 כאשר באותה התקופה מרבית שעוני המחשבונים פותחו על ידי החברות קסיו וסייקו.

במהלך העשורים הבאים הפופולריות של שעוני המחשבונים דעכה באופן ניכר עקב ריבוי המכשירים הדיגיטליים הניידים, כמו מחשבי כף יד, טלפונים ניידים ובסופו של דבר סמארטפונים. המכשירים הללו הכילו, בנוסף לפונקציות שהיו זמינות בשעוני המחשבונים, גם פיצ'רים רבים אחרים, וכתוצאה מכך שעוני המחשבונים הפכו במידה רבה למיושנים ולא נחוצים. על אף שהשימוש בהם הוא פחות מעשי כיום, עם השנים שעון המחשבון הפך לפריט נוסטלגי עבור שוק נישה. חברת קסיו ממשיכה לייצר שעוני מחשבונים עד היום.

## עיצוב
שעוני מחשבון כוללים בדרך כלל תצוגה דיגיטלית קטנה, כפתורי מספרים וכפתורים לפונקציות חיבור, חיסור, כפל וחילוק. מודלים מתקדמים יותר כוללים גם פיצ'רים נוספים כמו האפשרות לאחסן מספרים בזיכרון, שעון עצר וטיימר, ספר טלפונים, ושעון מעורר.

רבים משעוני המחשבונים פועלים באמצעות סוללות Button cell  קטנות אשר בהן ניתן להשתמש לעיתים רבות במשך מספר שנים לפני שצריך להחליף אותן, בשל צריכת החשמל הנמוכה יחסית של שעוני המחשבונים.

רוב שעוני המחשבונים מסוגלים לבצע רק פעולות אריתמטיות בסיסיות (חיבור, חיסור, כפל וחילוק). עם זאת, ישנם גם מספר דגמים עם פונקציות נוספות, כולל האפשרות לבצע חישובי טריגונומטריה, וחלק מכילים אף שלט רחוק לטלוויזיה.

## בתרבות הפופולרית
לאורך השנים שעוני המחשבונים הופיעו בסרטי קולנוע וסדרות טלוויזיה שונות בהן:
* טרילוגיית סרטי בחזרה לעתיד (1985–1990) - מרטי מק'פליי עונד בסרטים שעון מחשבון Casio CA-50.
* מיסטר בין (1990–1995) - מיסטר בין עונד לאורך הסדרה שעון מחשבון שחור.
* שובר שורות (2008–2013) - וולטר וייט עונד בסדרה שעון מחשבון של קאסיו.
* דברים מוזרים (2016-הווה) - דמויות שונות בסדרה, שעלילתה מתרחשת בשנות ה-80, עונדות שעוני מחשבונים.

## ראו גם
* שעון חכם

## קישורים חיצוניים

## הערות שוליים

קטגוריה:אלקטרוניקה בידורית
קטגוריה:מחשבונים
אפנשטיין

**אפנשטיין** (בגרמנית: **Eppenstein**; בכתיב עברי ארכאי: **עפפענשטיין**) הוא שם ישוב באוסטריה שממנו נפוץ שם משפחה.

קטגוריה:שמות משפחה גרמניים